Tønsberg Kystkultursenter

**Tønsberg Kystkultursenter** er et senter og en stiftelse for kystkultur som ligger ved Kanalen i Tønsberg i Vestfold. Senteret ble etablert i 1991. Loggen kystlag, som ble etablert i 1980 som et lokallag av Forbundet Kysten, står for restaurering og drift av båter og bygninger på senteret. Bygninger og båter leies ut til arrangementer og grupper.

## Bygninger og båter

### Murbygningene fra Teie ubåtstasjon

Like ved Kanalbrua ble det i 1917 reist tre murbygninger som huset Teie ubåtstasjon fram til 1940 da tyskerne overtok anlegget og hadde fanger der. Etter andre verdenskrig ble bygningene «Ladestasjonen», «Verkstedet» og «Torpedomagasinet» brukt til yrkesskole. I 1990 ble de forfalne bygningene overdratt til kystkultursenteret.

### Riggerloftet
Riggerloftet ble trolig reist på 1780-tallet på Bolærne øst for Tønsberg. Den fire-etasjers laftede] tømmerbygningen ble flyttet til Kaldnes mekaniske verksted under Napoleonskrigene. Her ble den benyttet til barderenseri, mastebod, riggerloft og lager. I 1993 ble Riggerloftet flyttet dit det nå står. Bygningen ble siden restaurert.

### Sjøbua
Området vest for ubåtstasjonen var opprinnelig et treskipsbyggeri med slipp og en stor sjøbod. Seinere hadde bedriften ScanRope råvarelager i Sjøbua rett vest for båtbyggeriet. Sjøbua ble revet i 2002, men ble gjenreist i 2011. Slippen ved siden av mottar båter for reparasjon og vedlikehold.

### Prosjekt reperbanen

Den første repslagerbygningen til Tønsberg reperbane ble bygd fra 1795. Da den lange bygningen brant i 1910, ble den gjenoppbygd som moderne ståltaufabrikk. Denne ble seinere revet, men kystkultursenteret planlegger å gjenreise 100 meter av bygningen. Vinteren 2022/23 gjennomføres første etappe av dette arbeidet, når 50 meter reperbane gjenreises på kystkultursenteret.

### «Berntine»

«Berntine» er en galeas på 71,5 fot. Den seilte som ishavsskute fra Tromsø 1890–1920, deretter som fraktefartøy. Skuta fikk navnet «Havnøy» i 1946. I 1978 ble den gjenoppbygd i Tønsberg som skoleskip i alternativt barnevernsarbeid. I 2008 ble båten overtatt av en stiftelse og fikk tilbake sitt opprinnelige navn. Om sommeren har «Berntine» avganger fra Tollbodkaia utenfor Havnekontoret på Tønsberg Brygge.

File:Kystkultursenter Banebakken Teie hovedgaard Toensberg 2015-07-21 cropped panorama 01.jpg|Tønsberg Kystkultursenter med Riggerloftet, slippen og murbygningene etter Teie ubåtstasjon på Nøtterøy-sida av Byfjorden i Tønsberg. I parken på den andre sida av Banebakken ligger Teie hovedgård.
File:Toensberg Kystkultursenter Berntine Kanalbrua Toensberg 2015-07-21 cropped panorama.jpg|«Berntine» ved brygga utenfor den gamle ubåtstasjonen ved Tønsberg Kystkultursenter. Galeasen, som ble bygd i Tromsø 1890, hadde navnet «Havnøy» fra 1946 til 2008.Kanalbrua i Tønsberg i bakgrunnen til høyre.
File:Banebakken Faerder videregaaende skole Kystkultursenter Toensberg 2015-07-21 cropped panorama 02.jpg|Like ved kystkultursenteret ligger Færder videregående skole. De nye bygningene ble tatt i bruk 2014.
«Kysten» har ligget til reparasjon på Bredalsholmen Dokk og Fartøyvernsenter (Nasjonalt fartøyvernsenter) fra 2003 til 2012 med store rustskader i skroget. Skipet ble slept tilbake til Tønsberg i august 2012 for videre innvendig restaurering ved Tønsberg Kystkultursenter.

File:DS Kysten 1 Tønsberg havn Norway 2015-09-25 cropped distorted panorama.jpg|Tønsberg Kystkultursenter har siden 2012 stått for innvendig restaurering av DS «Kysten» ved brygga i Tønsberg



## Referanser


## Eksterne lenker
* 
* Tønsberg Kystkultursenter og Loggen Kystlag